《重至金陵故居吊刘姬》
清代·俞明震

罢絮光阴萍满池，春风吹鬓白成丝。明知生累翻悲死，难遣中年况近衰。

花竹每思初种日，江山重见独来时。人间万事成追悔，地老天荒却怨谁。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。